Issa Diop

Issa Laye Lucas Jean Diop (lahir 9 Januari 1997) merupakan seorang pemain bola sepak profesional Perancis yang beraksi di posisi bek tengah untuk kelab West Ham United.

Kerjaya kelab

Toulouse
Diop telah dilahirkan di Toulouse dan beraksi untuk akademi kelab Balma SC sebelum berpindah ke Toulouse FC pada tahun 2006. Beliau memulakan latihan pertamanya bersama skuad utama pada September 2015 dan menandatangani kontrak pertamanya pada bulan November. Beliau merupakan sebahagian daripada kemasukan besar-besaran pemain muda yang diserap ke dalam skuad utama termasuklah  Alban Lafont, Zinédine Machach, Alexis Blin dan Yann Bodiger.

Beliau melakukan penampilan sulungnya dalam saingan Ligue 1 semasa berusia 18 tahun pada 28 November 2015 ketika aksi menentang Nice. Beliau beraksi sehingga wisel penamat dan melakukan kemunculan pertama bersama dengan rakan sepasukannya, Lafont. Beliau menjaringkan gol pertamanya ketika membuat penampilan keduanya pada 2 Disember 2015 dengan menewaskan Troyes 3-0. Beliau seterusnya tampil dalam 21 perlawanan bersama pasukannya selain membantu pasukannya mencatatkan lapan perlawanan tidak dibolosi. Pada musim itu juga, beliau telah dibuang padang sebanyak dua kali yang mana menyaksikan prestasi pasukannya berjaya mengelakkan penyingkiran pada hari terakhir musim.

Diop telah melakukan 30 penampilan liga ketika musim 2016–17. Beliau dijadikan sebagai kapten pasukan buat kali pertama pada April 2017.

Pada musim 2017–18, Diop menjadi kapten pasukan Toulouse pada bulan Oktober. Pasukannya berjaya melangkah mara ke peringkat suku akhir Coupe de France tetapi bergelut dalam saingan liga dengan berjaya mengelakkan penyingkiran pada perlawanan play-off menewaskan Ajaccio pada Mei 2018.

West Ham United
Pada 19 Jun 2018, kelab Liga Perdana Inggeris iaitu West Ham United telah mengesahkan perpindahan Diop yang menandatangani kontrak selama lima tahun. Nilai perpindahan yang dilaporkan oleh media British sebanyak 22 juta euro lalu diumumkan sebagai rekod perpindahan kelab meleburkan rekod perpindahan Marko Arnautović pada Julai 2017 yang bernilai 20 juta euro. Diop melakukan penampilan sulungnya di Liga Perdana Inggeris pada 25 Ogos ketika pasukannya tumbang 3-1 kepada Arsenal. Dalam perlawanan itu, beliau telah menjaringkan gol sendiri sekali gus menjadi pemain West Ham pertama yang menjaringkan gol sendiri dalam perlawanan sulungnya di Liga Perdana Inggeris. Pada tiga hari kemudian, Diop menjaringkan gol pertamanya untuk West Ham dalam perlawanan Piala EFL menentang AFC Wimbledon selepas pasukannya dibolosi lawan hanya selepas 72 saat sepak mula. Beliau menyamakan kedudukan permainan sebelum pasukannya meraih kemenangan 3-1. Beliau telah meraih pujian berikutan prestasinya menentang Arsenal dan Manchester United di samping pengurus José Mourinho memuji prestasi Diop semasa West Ham menewaskan kelabnya 3-1 dan memuji pencari bakat yang telah berjaya mengenal pasti keupayaan serta potensi Diop. Pada 22 Februari 2019, Diop menjaringkan gol pertamanya di Liga Perdana Ingeris ketika pasukannya menewaskan Fulham 3-1.

Kerjaya antarabangsa 
Diop merupakan pemain belia Perancis di setiap peringkat umur dengan melakukan kemunculan sulungnya untuk pasukan bawah-16 Perancis pada tahun 2013. Beliau merupakan sebahagian daripada pasukan Perancis yang menjuarai Kejohanan Eropah Bawah-16 UEFA selain menjaringkan gol pada aksi final. Tambahan lagi, Diop juga telah disenaraikan ke dalam Pasukan Pilihan Kejohanan.

Beliau melakukan penampilan sulungnya untuk pasukan bawah-21 Perancis dalam perlawanan kelayakan Kejohanan Eropah 2017 menentang Ukraine pada 2 September 2016.

Beliau juga layak untuk mewakili Maghribi melalui keturunan sebelah ibunya dan mewakili Senegal melalui keturunan sebelah bapanya. Pada Oktober 2018, beliau menyatakan komitmennya untuk mewakili pasukan antarabangsa Perancis.

Kehidupan peribadi 
Datuk Diop, Lybasse Diop juga merupakan pemain bola sepak yang pernah beraksi untuk Bordeaux serta pemain Senegal pertama yang beraksi di Ligue 1. Beliau juga berasal daripada keturunan Maghribi menerusi keluarga ibunya.

Statistik kerjaya 
.

Pencapaian

Antarabangsa
Perancis B19
 Kejohanan Bola Sepak Eropah Bawah-19 UEFA: 2016

Individu
 Pasukan Pilihan Kejohanan Kejohanan Bola Sepak Eropah Bawah-19 UEFA: 2016

Catatan

Pautan luar 

Profile at the West Ham United F.C. website

Kelahiran 1997
Orang hidup
Pemain bola sepak Perancis
Pemain Balma SC
Pemain Toulouse FC
Pemain West Ham United F.C.